benxh/qysh-me-shqip-scrape-dataset huggingface dataset:
Qysh me mbrojte ngjyren e makines?


				
			Qysh me mbrojte ngjyren e makines? Ngjyrosja e makinës shumicën e raste kushton shumë. Për këtë arsye është e rëndësishme ta ruani ngjyrën e makinës origjinale. Përmes këtij artikulli ju mund të mësoni disa mënyra se qysh me mbrojtë ngjyrën e makinës tuaj.

Mbulojeni makinën tuaj
Gjëja më e thjeshtë që mund të bëni për mbrojtjen e ngjyrës së makinës tuaj me mbulesën e saj speciale. Nëse parkoheni në një zonë të hapur ku dielli apo faktorët e tjerë mund të dëmtojnë makinën tuaj atëherë përdoreni mbuluesin e makinës. Edhe nëse e lini makinën në garazh për një kohë të gjatë mbulojeni atë. Kjo do të ndikojë në ruajtjen e ngjyres.
Lajeni me kujdes
Është e rëndësishme që ta lani makinën tuaj tërësisht në baza javore. Kjo përfshin përdorimin e një shamponi për makina. Duhet ta bëni edhe larjen e gomave, të jashtme, të brendshme, xhamat dhe hapësirën rreth dritareve.
Pastërtia do të ndikojë në mirëmbajtjen e ngjyrës së makinës tuaj.
Thajeni mirë ngjyrën e makinës
Një pjesë e madhe e njerëzve e shmangin procesin e tharjes së makinës. Shumë njerëz supozojnë se makina duhet të thahet natyrisht, por pikërisht këtu e dëmtoni më së shumti ngjyrën. Mos tharja e makinës do të lërë ujë në pjesë të ndryshme që padushim. Për të mbrojtur ngjyrën përdorni një peshqir mikrofibri për të thithur ujin dhe për të tharë makinën.
Qysh me hekurosë këmishën?


				
			
Kur të hekurosni këmishën, hekurosja fillon nga jaka. Së pari hekurosni pjesën e cila kthehet, edhe atë duke e shtypur fort hekurin dhe pastaj ngadalë kaloni nëpër të. Pastaj jaka hekuroset në anën tjetër dhe rezultatet më të mira do t’i merrni nëse atë pak e tërheqni me dorë që hekuri të kalojë më lehtë përmbi.
Kur të mbaroni me jakën, hapi tjetër janë krahët. Ato zakonisht paraqesin problemin më të madh për ato të cilat nuk kanë shumë përvojë në bërjen e kësaj punë shtëpiake. Ideale është kur keni dërrasën e veçantë për hekurosje, sepse në atë rast, krahët vetëm duhet që t’i shtrini mbi dërrasë dhe t’i hekurosni në detaje. Mirëpo, nëse jeni njëra nga to që nuk e keni këtë dërrasë, atëherë i shtrini krahët mirë dhe i hekurosni në të dy anët. Këtu mund të përdorni edhe një truk: Mbështillni një peshqir dhe futeni atë në krah të këmishës dhe ashtu hekuroseni. Me këtë do t’i ikni krijimit të rrudhave gjatë hekurosjes. Manzhetat hekurosni në të dy anët edhe atë duke kaluar me hekur mbi to, prej lartë-poshtë.
Pastaj hekuroset pjesa e përparme e këmishës, edhe atë prej poshtë kah krahët. Kur hekurosni pjesën në të cilën gjenden pullat, tërhiqeni mirë me dorë dhe pastaj thellësisht hekuroseni hapësirën mes pullave. Këtë mund ta bëni më së lehti nëse këmishën e vendosni në ndonjë material të butë, ashtuqë pullat të zhyten në të.
Kur puna më e madhe thuajse është kryer, koha është që të argëtoheni me sipërfaqen që ndan pjesën e përparme me atë të pasme të këmishës. Shtypeni shumë fort hekurin në këtë pjesë dhe hekuroseni mirë.
Kur të keni përfunduar me pjesën e përparme, këmishën vendoseni në dërrasë dhe ngadalë hekuroseni brendinë.
Qysh me rrit rrjedhen e ujit më shumë në rrobalarëse?


				
			Qysh me rrit rrjedhen e ujit në rrobalarëse? Ky është një nga ato probleme që paraqitet në disa rrobalarëse, mirëpo mos u brengosni! Edhe kjo e ka një zgjidhje.
Si ta rregullojmë rrjedhen e ujit?
Nëse e mbyllni rubinetin, e hiqni zorrën nga makina rrobalarëse, e tërhiqni siten (me ndihmën e darëve) do të shihni se si ajo është e mbushur dhe e bllokuar me rerë të imëtë të ujësjellesit.
Me kujdes, duke e mbajtur mes gishtërinjve e pastroni atë nën shtypje të lartë të ujit. Kontrolloni duke shikuar siten dhe e ktheni atë në vendin e saj të duhur. 
Vërejtje: 
Këshilla u rekomandohet personave të cilët nuk janë të mësuar të bëjnë intervenime ëe tilla, në mënyrë që të mos dëmtojnë pjesën e parme ose mbështjellesin plastik për instalimin e gypave.  Alternativë është gjithmonë edhe angazhimi i ekspertit.
Qysh me përgatitë tortë bounty me një recetë të shpejtë?


				
			Qysh me përgatitë tortë bounty? Nëse jeni adhurues i çokolladave bounty patjetër se edhe torta bounty do t’ju pëlqejë pa masë. Më poshtë ne po ju sjellim recetën e kësaj ëmbëlsire që përgatitet shpejt dhe lehtë.
Përbërësit për 4 persona:

1 Gotë sheqer
0.3 Gotë ujë
0.3 Lugë çaji ekstrakt vanille
0.5 Lugë çaji kripa
1 Dosë qumësht kokosi
1 Gotë kokos
200 ml ajkë (krem pana)
300 gr çokollate
1 lugë çaji pluhur kafeje

Përgatitja e tortë bounty:
Në një tenxhere vlojmë ujin, së bashku me sheqerin dhe kripën deri sa sheqeri të shkrihet. E ulim temperaturën e zjarrit dhe e lëmë edhe 3 minuta tjerat të vlojë. Ja shtojmë qumështin e kokosit dhe vanillën, duke e përzier vazhdimisht. Ja shtojmë edhe kokosin dhe e lëmë edhe 10 minuta tjera mbi zjarr. Kuptohet në temperaturë shumë të ulët duke e përzier vazhdimisht. Marrim një tepsi nga xhami me përmasa 20×30 cm e hedhim masën aty e sheshojmë mirë dhe e lëmë tërë natën ashtu të qëndrojë në frigorifer.
Dy orë para se ta mbuloni me çokolaten vendoseni të akulli. Në një tenxhere të mesme ajkën e vlojmë pastaj ja shtojmë kafen dhe çokolaten e përzime mirë pastaj e largojmë e lëmë pak të ftohet në temperaturë dhomë. Derdhim masën nga çokolata mbi masën me kokosin që ndodhet në tepsi dhe e sheshojmë mirë pastaj prapë e vendosim edhe 2 orë të tjera të akullin. Ashtu e ngrirë të pritet torta pastaj të servohet.
Qysh me përgaditë maskë për flokë me vezë?


				
			Përbërësit:

1 vezë
100 ml qumësht kokosi
Lëngu i 1 limoni
2 lugë vaj ulliri.


Vendosni në një enë vezën dhe përzijeni mirë.
Shtoni qumështin dhe vajin e ullirit.
Shtoni në fund lëngun e limonit, përzijeni mirë dhe aplikojeni në rrënjët e flokëve duke aplikuar.
Shpërlani pas 15 minutash.
Kjo maskë do të rikthej shkëlqimin e flokëve dhe do ti zbusë ato.
Qysh me përgatitë krem për torte me margarinë?


				
			Ka disa mënyra për të përgatitur krem për torte. Një nga më të shishmet është kremi i tortes me margarinë. Ky krem do t\’i jap butësi dhe shije të jashtëzakonshme ëmbëlsirën tuaj. Më poshtë ne po ju sjellim recetën se si mund ta përgatisni atë.
Përbërësit:

200 gram margarinë
200 gram sheqer pluhur
200 gram qokollatë
2-3 lugë qumësht.

Përgatitja:
Së pari, përzihet me mikser margarini i zbutur duke shtuar gradualisht sheqerin pluhur. Pasi të jetë bërë në formë shkume shtohet qokollata e shkrirë dhe qumështi.Përzihet përsëri dhe është e gatshme për lyerjen e torteve. Nëse doni të merrni parasysh edhe një sygjerim tonin, ne po ju sygjerojmë edhe një recetë për përgatitjen e petave të tortës apo pandispanjës.
Përbërësit për petë:

500 g miell
300 g gjalpë i ftohtë nga frigoriferi, i prerë në kubikë 1 cm
1 vezë
1/2 gotë ujë (125 ml)
1 lugë e madhe uthull e bardhë

Për të përgatitur petën e tortës rrahim fillimisht vezën. Pastaj shtojmë ujin, gjalpin, uthullën. Në fund, për ta trashur brumin, shtojmë edhe mjellin. Petën e pjekim në 200 gradë në furrë. Kësaj pete mund t\’ja hedhim sipër kremin me margarinë, recetën e se cilit ja u treguam më lartë. Kombinimi i këtyre dyjave mund t\’ju dal një tortë shumë e shishme. Megjithatë, ndihuni të lirë të provoni edhe ndonjë petë apo përbërje tjetër të tortës në kombinim me kremin e margarinës.
Filma romance


				
			Filma romance? Ja disa sygjerime! Çdo vit qindra filma të ri shfaqen në ekranet e kinemave.
Shumë prej tyre i takojnë edhe zhanrit romancë. Kështu që nëse po kërkoni një film romantik për ta parë në një mbrëmje të qetë, ne kemi disa sygjerime adekuate për ju!
Të gjithë këta filma të rinj, të publikuar muajt e fundit, janë vlerësuar maksimalisht nga audienca. Prandaj ju nuk do të zhgënjeheni me asnjërin prej tyre! Ju mjafton të zgjidhni një dhe të shijoni mbrëmjen tuaj deri në maksimum.
The right one
Ky film i publikuar në shkurt të këtij viti do t’ju mbajë të mbërthyer pas ekranit me disa kthesa që merrë ngjarja. Shkrimtarja e re Sara e gjenë vetën në një situatë të papritur kur provon ta kalojë bllokadën artistike që e ka kapluar.
Ajo rrezikon ta humbas dashurinë e saj. Ashtu si tregon edhe titulli i filmit, ‘The Right One’, gjetja e ‘të duhurit’ është shumë me rëndësi! Për të mësuar më tepër, ju duhet t’ja jepni një mundësi këtij filmi! Nuk do të zhgënjeheni!
To All the Boys: Always and Forever
Të gjitha gjërat e mira marrin fund. Kështu edhe triologjia e Netfilx. Megjithatë pas dy pjesëve të para të shumë të suksesshme, edhe kësaj here filmi ‘To All the Boys: Always and Forver’, u mirëprit nga audienca.
Këtë herë ka një pengesë të madhe. Një pengesë që si duket do t’i mbajë larg protagonistët Lara Jean Covey dhe Peter Kavinsky. Në përfundim të shkollës së mesme të dy kanë plane të ndryshme për universitet!
Juve ju mbetet të shihni se si zhvillohet romanca e tyre!
The Last Letter From Your Lover
Nëse e keni parë filmin ‘Me Before You’ dhe e keni adhuruar atëherë ky është filmi i duhur për ju!
‘The Last Letter From Your Lover’ është bazuar në librin e të njëjtës autore, Jojo Moyes. Një histori dashurie interesante që zbërthehet përmes letrës që gjindet disa vite më vonë!
Si gjithmonë, historitë e shkruara nga Jojo Moyes, arrinë të lënë një shije të ëmbël, pa marrë parasysh rrethanat dhe peripetitë që i përshkojnë. Mos prisni më tepër, mbërthehuni para ekranit me këtë film romantik të jashtëzakonshëm!
Cindirella
Sigurisht, përralla klasike e Hirushës është përshtatur për ekranin afërsisht një miliard herë. Mirëpo këtë herë, është një muzikal me Cabello në rolin kryesor (debutimi i saj në film!).
Me kastin fantastik, kostumet e zgjedhura me shumë kujdes, e mbi të gjitha me muzikën e punuar eknas për këtë pershtatje filmike të përrallës që të gjithë e duam, ky version ka arritur t’i jap freski historisë së Hirushës.
Ndoshta ribërjet nuk janë aq të këqija në fund të fundit!
Marry me
E kush nuk i shijon filmat që për protagoniste kanë yllin e famshëm Jennifer Lopez! Rilindja e J.Lo po vazhdon edhe në kinematografi dhe ne jemi këtu për ta shijuar!
Në filmin ‘Marry me’ ajo është një yll i popit që mëson se partneri i saj brenda dhe jashtë skenës Bastian (Maluma) e ka tradhtuar, duke e shtyrë atë të pranojë propozimin për martesë të një fansi në një nga koncertet e saj.
Ngjarja zhvillohet në mënyrë tejet interesante dhe jemi te bindur se edhe ju do ta shijoni!
Qysh me përgaditë kofshë pule pikante?


				
			Përbërësit:

1 kg kofshë pule
2 limonë
3 lugë mustardë
miell
vegetë
vaj
kripë
piper.

Kofshët spërkaten me lëng limoni. Shtohet kripë, piper, vegetë dhe lyhen me mustardë. Kalohen kofshët në miell dhe fërgohen nga të gjitha anët në yndyrë të nxehtë derisa të skuqen dhe të zbutet mishi. Shërbehen me salcë.
Qysh me përgatitë vezë në mënyrën turke për kafjall?


				
			A keni provuar ndonjëherë me përgatitë vezë në mënyrën turke për kafjall. Ky padyshim është një nga ushqimet e preferuar turke me perime. Në fakt, kuzhina turke në përgjithësi është e njohur për erëzat dhe recetat e mrekullueshme.
Turqit i kushtojnë shumë rëndësi mënyrës se si e servojnë mëngjesin. Sofrat e tyre për vaktin e parë të ditës zakonisht janë plotë. Ne po ju sjellim kësaj here një recetë për kafjall ndryshe. Një mënyrë e të përgatiturit të vezës që do t\’ju bëjë të ndiheni sikur jeni duke ngrënë mëngjës në Stamboll apo Ankara. Mësojeni dhe përgatiteni. Një gjë është e sigurtë, nuk do të zhgënjeheni!
Përbërësit për vezët në mënyrë turke

2 speca; – 1 qepë;
2 domate; – pak vaj;
2 vezë; – kripë; – piper.

Përgatitja
 Për të përgatitur vezët në mënyrë turke në fillim në pak vaj fërgoni qepën e grirë imët dhe specat. Pastaj shtoni ngadalë domaten e qëruar, të prerë në feta. Sekreti i recetave turke qëndron tek erëzat dhe tek marinimi i ushqimeve në përgjithësi. Prandaj, nëse doni që recetën ta realizoni ashtu si duhet marinoni specat me erëza sipas shijes. Fërgoni ato 5 – 6 minuta. Pastaj bëni hapësirë për vezët. Hidhni edhe ato që të fërgohen mirë e mirë. Kështu mëngjesi juaj turk është gati.
Pasi tashmë vezët janë shërbyer, shërbejeni!
Qysh me i ditë përfitimet nga rrushi?


				
			Sheqer rrushi, venë prej rrushi, acid limoni dhe molle, mineralet nga kalciumi dhe magnezi e deri te hekuri dhe fosfori, vitamina A, C, B – rrushi përmban të gjitha vlerat ushqyese për dallim nga ushqimet tjera.
Tonifikues natyral i trupit
Kokrrat e kuqe të rrushit janë përplot me celulozë dhe pektin, gjë që paraqet edhe arsyen pse rrushi konsiderohet si fryt që ndihmon tretjen, pastron trupin nga toksinat, eliminon ujin e tepërt nga trupi dhe ka funskion diuretik. Rrushi është ideal për mënyrën e të ushqyerit në vjeshtë pasi vepron si tonifikues natyral për organizmin, sasia e fosforit dhe kalciumit është e dobishme për metabolizmin e nyjeve dhe eshtrave. Për këtë, rekomandohet konsumi i rrushit gjatë shërimit pas ndonjë thyerje apo lëndimi të eshtrave.
Efekti shërues dhe dobiprurës
Rrushi është një burim shumë i vlefshëm i fitokemikaleve bioflavonoide, që kanë potencial antioksidues, përkatësishtmbrojnë qelizat nga efektet e dëmshme të radikaleve të lira.  Polifenoli që gjendet tek rrushi, por edhe tek vera, inaktivizon radikalet e lira. Rrushi i kuq përmban pigmentin antocianin nga grupi i fenoleve bimore që funksionon ngjashëm sikur likopenet tek domatet, si dhe si antioksidant i fuqishëm.
Këto pigmente bimore i japin ngjyrë të kuqe frutave dhe perimeve si:

grejpfruti i kuq,
shega,
shalqiri,
luleshtrydhet,
qershitë,
lakra e kuqe.

Ka dëshmi se konsumi i rrushit përmirëson qarkullimin e gjakut, nëse keni probleme me presionin e lartë të gjakut, një gotë verë në ditë mund të ndikojë në uljen e rrezikut të sëmundjeve të zemrës. Si antioksidant, rrushi ndikon edhe në mbrojtjen e mushkërive nga sëmundjet që lidhen me pirjen e duhanit. Vitamina A, C, E që gjendet tek rrushi, mund të ndikojë edhe në ruajtjen e të pamurit.
Trajtimi i bukurisë me anë të verës së rrushit
Gjatë viteve të fundit, rrushi është bërë faktor i rëndësishëm në industrinë kozmetike. Përveç përbërësve aktiv që përmban vera si procyanidin (mbrojtjen e enëve të gjakut dhe eliminimin e radikaleve të lira), polifenole (antioksidantë të mirë), resveratrol, vitamina A, C, B1, B2, vera gjithashtu ka një fuqi të madhe antioksiduese dhe sot paraqet një nga produktet e rëndësishme dhe mbrojtëse kundër plakjes.
Rrushi përmban shumë

vitamina E,
natrium,
fluor,
magnez,
hekur,
kalium,
kalcium,
fosfor
si dhe acide frutash.

Farat dhe lëkura e rrushit është e pasur me polifenole dhe antioksidantë që luftojnë kundër radikaleve të lira, përgjegjëse për plakjen e lëkurës. Të gjitha këto substanca bioaktive tek rrushi, vera dhe farat, përdoren për pastrimin, masazhimin, pilingun dhe maskave për fytyrë dhe trup.
Qysh me përgaditë krem më fruta?


				
			Përbërësit:

1 kg nga frutat e preferuara
4 të verdha vezësh
250 gram ajkë
50 gram sheqer pluhur.

Ndahen pak nga pemët për zbukurim. Pjesa tjetër e pemëve shtypet, kalohet në sitë dhe u shtohet sheqer. Të bardhat e vezëve tunden në shkumë të dendur. Në masën e pemëve të shtypura shtohet ajka e tundur dhe të bardhat e vezëve duke i përzier me kujdes derisa të fitohet kremi i njëllojtë. Krei vendoset në gota për shërbim.
Qysh me e trajtu alergjinë me ujë?


				
			Elementi natyral më i bollshëm mbi sipërfaqen e Tokës, po bëhet një ilaç efikas për shumë tipe problemesh fizike. Është zbuluar që uji mund të jetë një aleat i vlefshëm kundër alergjive dhe sëmundjeve të smogut. Për të parandaluar rrufat, teshtitjet, lotët e bezdisshëm, por edhe dëmet e mushkërive të shkaktuara nga ndotja e qyteteve të mëdha ose nga tymi i cigares, kurat termale me bazë ujin sulfurik po tregojnë që janë një ilaç efikas.
Janë gjithmonë e më të shumta studimet shkencore, që tregojnë sesi ujërat sulfurikë janë idealë për parandalimin e alergjive nga pjalmet e luleve dhe nga ato të pluhurave. Aktiviteti i squfurit, nën formën e hidrogjenit sulfurat, nxit në fakt proceset e mbrojtjes imunitare, bromi ushtron një veprim qetësues, jodi kundër tharjes dhe kloruri i sodiumit kundër infeksionit dhe rigjenerimit të mukozave.
Qysh me dit si me kontrollu cilesine e mjaltit ne shtepi?


				
			Qysh me kontrollu pastërtinë e mjaltit? Mjalti jo i pastër dhe i rrejshëm në kohët e sodit është një përditshmëri në tregun tonë, megjithëse të gjithë e dëshirojnë mjaltin e bletës, të pastër qind për qind.
Është e vështirë ta identifikosh mjaltin e mirë, por ekzistojnë disa mënyra, me ndihmën e të cilave do ta dini çfarë lloji të mjaltit keni blerë.
KONTROLLOJENI ETIKETËN!
Do të befasoheshit se sa shumë njerëz nuk e shikojnë fare etiketën e prodhimit që e blejnë. Kontrollojeni etiketën dhe listën e përbërësve. Ndoshta prodhimi ka aditiv.
BLINI MJALTË TË KRISTALIZUAR!
Mjalti i kristalizuar është gjithmonë i pastër. Nëse dëshironi të jini të sigurt se keni blerë mjaltë të pastër, mënyra e vetme është të blini mjaltë të kristalizuar.
TESTOJENI MJALTIN E BLERË!
Nëse në etiketë shkruan se është i pastër, ekzistojnë mënyra të thjeshta për ta vërtetuar këtë. Mjaltin e zhytni në një gotë me ujë të ftohtë. Që të kuptoni pastërtinë e mjaltit është e lehtë. Nëse mjalti nuk është i pastër, ai do të zhytet në fund të gotës me ujë.
Mjalti është lëng i trashë dhe i ëmbël me ngjyrë qelibari, që e bëjnë bletët nga nektari i luleve. Nektari është burimi kryesor i karbohidrateve të cilin bletët e shndrrojnë në sheqer, glukozë dhe fruktozë. Mjalti përmban mbi 15% ujë, bletët në zgjua e mbulojnë me dyll i cili e mbron nga lagështia dhe prishja.
Mjalti gjithashtu përmban minerale, aminoacide, acide organike si p.sh acidi i thneglës, acidi i mollës, acidi i limonit dhe pigmente pastaj derivate të klorofilit dhe komplekse të vitaminës B. Mjalti i malit që ka ngjyrë të errët përmban 13 herë më shumë minerale se mjalti i luleve është i pasur me hekur.
Vlera e mjaltit
Vlera e mjaltës është, jo në sasinë e tepërt të sheqernave (76% karbohidratet) , por në efektet e tij biologjike, p.sh. mikroelemente, enzimat dhe fermentet. Thuaja në asnjë ushqim që ne e përdorim, nuk ka përbërje më biologjikisht të freskëta si në mjaltë. Bioefektet, enzimat dhe materiet eterike ruhen më se miri në mjaltë.
Mjalti me ligje ndërkombëtare trajtohet si ushqim i zakonshëm. E konsiderojnë si ëmbëlsire ose produkt me të cilën bëhen ëmbëlsirat shtëpiake ose industriale. Historia antike thotë se mjaltin e kanë përdorur zotat e atëhershëm ose njerëzit e shenjt dhe nënkupton ushqimin specifik dhe të rrallë, kurse filozofet e vjetër edhe inteligjenca njerëzore e kanë përdorur si ushqim delikates dhe si ushqim shërues.
Nga historia mësojmë se mjalti është përdor si ushqim delikates, si ëmbëlsire dhe si ilaç. Në të vërtet, mjaltin mund ta përdorim si të duam e më e rëndësishmja është që në të kemi dobi nga ky produkt i mrekullueshëm.
Qysh me i ditë ndikimin e peshkut tek fëmijët?


				
			Një hulumtim i ri thotë që fëmijët që hanë më shpesh peshk dhe vaj peshku mund të jenë lexues më të mirë se sa moshatarët e tyre, shkruan DailyMail. Hulumtuesit zbuluan se aftësia e fëmijëve për të lexuar është përmirësuar dukshëm pas konsumimit të Omega 3. Ekspertët thonë se gjetjet ritheksojnë rëndësinë e konsumimit të rregullt të acidit yndyror në dietat e fëmijëve, përmes vajit të peshkut, si peshkut salmon, peshkut tuna dhe sardeleve.
Qysh me organizu ditën për të punuar nga shtëpia?


				
			Qysh me organizu ditën për të punuar nga shtëpia? So në qysh me do t\’ju sjellim disa udhëzime se si duhet ta strukturoni ditën tuaj kur të punoni nga shtëpia:
Organizoni hapësirën tuaj të punës
Nëse doni të keni një ditë të strukturuar, së pari duhet vendi i duhur për të punuar. Vendosni një vend në shtëpinë tuaj si zona e punës suaj. Zgjidhni një vend që do t\’ju ndihmojë të përqendroheni dhe të shmangni shpërqendrimet.
Përdorni një listë detyrash
Pa një menaxher që rri pezull mbi supin tuaj, ju mund të gjeni veten duke kaluar orë të tëra pa qënë produktiv. Bëni një listë detyrash që duhet të kryeni çdo ditë dhe përcaktoni kohën për secilën nga detyrat.
Vendosni orare pune – Qysh me organizu ditën
Ndërsa ka të ngjarë të keni të paktën disa aftësi për të vendosur se kur do të filloni dhe ndaloni ditën tuaj të punës, e mira do të ishte të caktonit disa orë të rregullta pune. Nëse po ndryshoni orarin tuaj çdo ditë, do të jetë e vështirë për ju të gjeni një ritëm, fizikisht dhe mendërisht.
Vishuni si për zyrë
Sigurisht, stereotipi i personit që punon nga shtëpia është dikush që punon në pizhama e tyre. Megjithatë, ne këshillojmë ndryshe. Vendosni një rutinë të mëngjesit që përfshin të zgjoheni dhe të përgatiteni për ditën tuaj njësoj sikur do të shkonit në zyrë.
Caktoni orare mbledhjeje
Përfshini në listën tuaj të detyrave ditore që të planifikoni komunikimin me menaxherin dhe kolegët tuaj. Qoftë përmes postës elektronike, mesazheve të menjëhershme ose video thirrjeve. 
Kjo praktikë do t\’ju ndihmojë të ndërtoni një ditë më të strukturuar, sepse do t\’ju detyrojë të jeni të përgatitur për ato kohë kontrolli.
Mos harroni të pushoni
Disa njerëz që punojnë nga shtëpia përfshihen aq shumë në një projekt sa harrojnë të bëjnë pushim për drekë, apo edhe të shtriqin pak këmbët. Sidoqoftë, është e rëndësishme të largoheni nga kompjuteri për disa minuta dhe të riktheheni pasi të jeni rifreskuar pak.
Jepini vetes kurajo
Shpresojmë se menaxheri juaj do t’i vlerësojë sukseset tuaja, edhe nëse jeni duke punuar nga distanca. Edhe pse tashmë jeni larg, mos hezitoni të komplimentoni veten nëse ndiheni se keni bërë një punë të mirë.
Lërini punën pasi të mbarojë dita
Disa që punojnë në distancë zbulojnë se orët e tyre të punës zgjasin më shumë dhe më gjatë ndërsa bëhen më shumë çdo ditë. Zgjidhja e duhur do të ishte të caktonit një orar të rreptë pune dhe ta mbyllni kompjuterin apo emailin e punës atë orë që caktoni. Vendosni kufijt e nevojshëm.
Këto sugjerime do t\’ju ndihmojnë të ndërtoni një mjedis më të strukturuar pune — dhe, shpresojmë t\’ju bëjnë edhe produktiv nga shtëpia.
Qysh me i largu pikat e zeza të lëkurës?


				
			Ky është një “locion” natyror dhe i thjeshtë për të pastruar fytyrën tuaj nëse keni pika të zeza.
1. Lajini duart me ujë të rrjedhshëm dhe sapun.
2. Prisni një fetë të hollë limoni. Vendoseni në fytyrë me kujdes duke shmangur konturet e syve.
3. Pastroni fytyrën tuaj me ujë të pastër para se ta thani atë me një peshqir të pastër.
Përsëriteni veprimin në mëngjes dhe darkë për disa ditë, pastaj ndërpriteni proçesin sapo lëkura juaj të rimarrë qartësi e saj dhe pikat e zeza të jenë zhdukur.
Qysh me i ditë përfitimet shëndetësore nga bishtajat?


				
			Bishtajat janë bimë të mbushura me kokrra të ndara, të cilat janë një burim i fibrash dhe proteinash pa yndyrë. 
Përfitimet shëndetësore nga bishtajat?
Ato përmbajnë edhe polifenole, hormone bimore të cilat mund të ulin rrezikun e tumoreve të lidhura me estrogjenin, si kanceri i gjirit.
Bishtajat janë një burim i mirë kalciumi, ndaj është shumë e rëndësishme që t’i konsumoni.
Përpiquni të konsumoni dy racione në ditë, për shembull një pjatë fasule, një pjatë bizele ose thjerrëza.
Alergjia e syve – Qysh me i ditë shkaqet?


				
			
Alergjia ne sy zakonisht quhen pezmatim alergjik. Më të shpeshta janë alergjitë sezonale dhe alergjitë akute konjunktivit.



Këto lloj alergjish shkaktojnë reagime imunologjike.



Thënë thjesht, nëse jeni alergjik ndaj ndonjë gjëje dhe vini në kontakt me të, do të krijohet reaksion alergjik me simptoma siç janë kruajtja ose teshtima. Alergjitë që prekin sytë po ashti ndikojnë edhe në hundë.



Alergjia e syve shkaktohet nga:




poleni,



bari,



pluhuri



dhe qimet e maces ose qenit.